Rīgas Hanzas vidusskolas stadions

Rīgas Hanzas vidusskolas stadions (zināms arī kā Hanzas stadions) ir multifunkcionāls futbola laukums ar mākslīgo segumu, kas atrodas Rīgā, Grostonas ielā 5, Skanstes apkaimē. Stadions ir daļa no Rīgas Hanzas vidusskolas sporta infrastruktūras.

 Vēsture 
Stadions izveidots 21. gadsimta sākumā, un tā modernizāciju veicināja futbola skola "Metta". 2013. gadā tika izstrādāts projekts jaunām segtām tribīnēm, kurš paredzēja vietu vairāk nekā 1000 skatītājiem. Projekts netika realizēts.

 Lietojums 
Stadionu izmanto gan izglītības, gan profesionālā sporta vajadzībām:
 Rīgas Hanzas vidusskolas sporta stundām un pasākumiem;
 FS Metta — mājas spēlēm dažādās Latvijas futbola līgās;
 Skanstes SK – spēlēm 1. līgā;
 Sabiedriskiem sporta pasākumiem, piemēram, Olimpiskajai dienai.

 Atsauces 

Kategorija:Sports Rīgā
Kategorija:Futbols Latvijā
Kategorija:Skanste